jkorsvik/nowiki_second_scrape_merged huggingface dataset:
Valerie Plame

Valerie Elise Plame Wilson (født 19. april 1963 på Elmendorf Air Force Base i Anchorage i Alaska i USA) er en amerikansk forfatterinne og tidligere CIA-ansatt og gift med den amerikanske ambassadøren Joseph C. Wilson
Hennes identitet som CIA-ansatt ble offentliggjort av journalisten Robert Novak i 2003, noe som førte til den såkalte Plamegate-saken, hvor bl.a. Dick Cheneys stabssjef Lewis Libby ble dømt for å ha løyet for å hindre undersøkelsen om hvem som opprinnelig hadde lekket Plames identitet til pressen.
Plame studerte ved Pennsylvania State University, hvor hun tok en B.A. i 1985. Deretter tok hun to mastergrader, ved London School of Economics og Europa-colleget i Brugge. Hun  er flytende i engelsk, fransk, tysk og gresk. Etter eksamen fra universitetet i 1985 hadde Plame et kort ekteskap med Todd Sesler, hennes kjæreste fra college. Mens hun jobbet for Central Intelligence Agency (CIA), møtte Plame den tidligere ambassadøren Joseph C. Wilson under en mottakelse i Washington D.C. De giftet seg den 3. april 1998. Dette var Plames andre ekteskap og Wilsons tredje.
Plames memoarbok Fair Game ble publisert den 22. oktober 2007, og omhandler Plames tid i CIA, omstendighetene rundt USAs invasjon av Irak og hvordan Plames navn ble avslørt til pressen fra embetsmenn på høyere nivå. I 2010 hadde filmen med samme tittel premiere. I filmen har Naomi Watts hovedrollen som Valerie Plame og Sean Penn som hennes ektemann, Joe Wilson.


== Referanser ==
Junior-VM i curling 2010

Junior-VM i curling 2010 ble arrangert 5. – 14. mars 2010 i Flims i Sveits.


== Herrer ==


=== Lag ===


=== Stilling etter round robin ===


=== Tiebreaker ===
 Canada 8-4  Norge


=== Finaler ===
Page playoff Skottland 6-2  Kina
 Sveits 5-4  CanadaBronsefinale Kina 1-7  CanadaSemifinale Kina 3-4  SveitsFinale Skottland 5-7  Sveits


== Kvinner ==


=== Lag ===
1Opprinnelig skulle Solène Coulot være treer, men hun døde 20. februar 2010. [1]


=== Stilling etter round robin ===


=== Finaler ===
Page playoff Canada 9-3  Sverige
 USA 6-4  SveitsBronsefinale USA 9-7  SveitsSemifinale Sverige 6-1  USAFinale Canada 3-8  Sverige


== Eksterne lenker ==
Offisielt nettsted
David Plouffe

David Plouffe (født 27. mai 1967) er en amerikansk politisk rådgiver. Han er mest kjent som valgkampsjefen under presidentvalgkampen til Barack Obama, der han ledet en organisasjon som samlet inn over 750 millioner dollar og hadde 5 000 medarbeidere. Han har vært visestabssjefen til senator Dick Gephardt, og ledet Democratic Congressional Campaign Committee, som samlet inn 95 millioner dollar til bruk i kongressvalgkampen i 2000.
Han startet i den politiske bransjen med å jobbe på valgkampen for å gjenvelge senator Tom Harkin i 1990. To år etter deltok han på Harkins presidentvalgkamp. Vinteren 2000 begynte han å jobbe for David Axelrods konsulentfirma AKP&D Message and Media.
Han har siden januar 2010 jobbet med Democratic National Commitee for å hjelpe til før kongressvalget i 2010.


== Bibliografi ==
The Audacity to Win: The Inside Story and Lessons of Barack Obama's Historic Victory (Viking Adult, 3. november 2009)


== Referanser ==


== Eksterne lenker ==
(en) David Plouffe – kategori av bilder, video eller lyd på Commons 
(en) David Plouffe på Internet Movie Database 
(en) David Plouffe hos The Peerage 
(en) David Plouffe på Twitter 
(en) David Plouffe på Facebook 
(en) David Plouffe på LinkedIn
Milesia

Milesia er en slekt av fluer som tilhører familien blomsterfluer (Syrphidae). De er noen av de største blomsterfluene, slanke og nokså vepselignende. Slekten finnes ikke i Norden, men det er arter lenger sør i Europa.


== Utseende ==
Store, avlange blomsterfluer, gjerne farget i rødbrunt og gult.
Bakkroppens gule flekker har mørke kanter.
Mange av artene ligner mye på store stikkvepser, for eksempel geithams.


== Levevis ==
Larvene lever i råtten ved.


== Utbredelse ==
I Europa forekommer det to arter i Sør- og Mellom-Europa.


== Systematisk inndeling / europeiske arter ==

Fluer (Brachycera)
Muscomorpha
høyerestående fluer [Cyclorrhapha)
Aschiza
familie blomsterfluer (Syrphidae)
underfamilie Eristalinae
gruppe Milesiini
slekten Milesia Latreille, 1804
Milesia crabroniformis (Fabricius, 1775) – Europa
Milesia semiluctifera (Villers, 1798) – Europa
Milesia virginiensis (Drury, 1773) – Nord-Amerika


== Kilder og litteratur ==
Fauna Europaea Web Service (2004) Fauna Europaea version 1.1, www.faunaeur.org
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.


== Eksterne lenker ==
(en) Milesia i Encyclopedia of Life 
(en) Milesia i Global Biodiversity Information Facility 
(no) Milesia hos Artsdatabanken 
(en) Milesia hos Fauna Europaea 
(en) Milesia hos ITIS 
(en) Milesia hos NCBI 
Milesia (Syrphidae) – detaljert informasjon på Wikispecies 
www.syrphidae.com/ – the Syrphidae website
Bildegalleri over nordamerikanske arter
Siebel Si 204

Siebel Si 204 var et lite tomotors transport- og øvelsesfly som ble utviklet fra Sh 104 under andre verdenskrig. Flyet ble produsert på grunn av RLMs behov for et lite sivilt transportfly i 1938.


== Utvikling ==
Siebel Si 204 var planlagt som et lite passasjerfly for Lufthansa med to piloter og åtte passasjerer. Utviklingen av dette helmetallflyet startet i 1938. Etter at andre verdenskrig startet ble det omgjort til et treningsfly med en glasscockpit til blindeflyving.
De to første prototypene ble levert som passasjerfly med den gamle cockpittypen. Jomfruturen ble foretatt en gang før september 1940, muligens 25. mai 1940.
I 1942 produserte Siebel Junkers Ju 88 på lisens, og derfor klarte de bare å produsere 15 i Halle. Siebel ble i stedet produsert i Frankrike og Tsjekkoslovakia.


== Operasjonell historie ==
Bruken av Si 204D var hovedsakelig i B- og C-skoler (avanserte skoler) og av FÜG 1. De ble brukt som taxifly for mannskap som hadde leverte andre fly til fronten. Si 204 A fløy hovedsakelig med radiokommunikasjonsskvadroner og transport av høyere offiserer, men også med flyskoler.
I juli 1944 ble fem Siebel Si 204 konvertert til nattkampfly.
En Siebel 204 var antakelig det siste flyet som ble skutt ned på vestfronten. Klokken 20:00 8. mai 1945 ble en Siebel skutt ned tre mil sørøst av Rodach i Bayern.
Kjemikalieavgift

Kjemikalieavgift er en særavgift til statskassen.
Avgiften på de helse- og miljøskadelige kjemikaliene trikloreten (TRI) og tetrakloreten (PER) ble innført i 2000. Avgiftens formål er å redusere bruken av disse kjemikaliene.
Avgiftsplikten omfatter TRI og PER, herunder gjenvunnet TRI og PER. Videre omfattes TRI og PER som inngår som bestanddel i andre produkter dersom mengden av TRI og PER overstiger henholdsvis 1 pst. og 0,1 pst. av produktets totale vekt. Avgiftsplikten oppstår som hovedregel ved uttak fra godkjent lager eller ved innførsel. Det gis fritak for avgiften bl.a. for TRI og PER som er gjenvunnet til eget bruk.
Avgiftssatsene i 2010 er 62,06 kroner per kg ren TRI eller PER. For varer hvor kun en del av innholdet er TRI eller PER, blir det beregnet en forholdsmessig avgift. Satsene avspeiler innholdet av TRI eller PER i produktene.
Miljøverndepartementet har etablert en refusjonsordning for avfall som inneholder TRI og som innleveres til godkjent mottak eller behandlingsanlegg for farlig avfall. Refusjonsordningen administreres av Miljødirektoratet.


== Eksterne lenker ==
Særavgiftsloven
Vedtak om særavgifter, 2010
Forskrift om særavgifter
Miljøstatus i Norge: PER(tetrakloreten, tetrakloretylen)
Palumbia

Palumbia er en slekt av fluer som tilhører familien blomsterfluer (Syrphidae). 


== Levevis ==


== Utbredelse ==
I Europa finnes bare Palumbia bellieri på Sicilia.


== Systematisk inndeling / europeiske arter ==

Fluer (Brachycera)
Muscomorpha
høyerestående fluer [Cyclorrhapha)
Aschiza
familie blomsterfluer (Syrphidae)
underfamilie Eristalinae
gruppe Milesiini
slekten Palumbia Rondani, 1865
Palumbia bellieri (Bigot, 1860)


== Kilder og litteratur ==
Fauna Europaea Web Service (2004) Fauna Europaea version 1.1, www.faunaeur.org
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.


== Eksterne lenker ==
(en) Palumbia i Encyclopedia of Life 
(en) Palumbia i Global Biodiversity Information Facility 
(en) Palumbia hos Fauna Europaea 
(en) Palumbia hos ITIS 
www.syrphidae.com/ – the Syrphidae website
Drikkevareavgift

Drikkevareavgift (produktavgift på alkoholfrie drikkevarer) er en norsk særavgift til statskassen.[trenger oppdatering]Avgiften på alkoholfrie drikkevarer omfatter drikkevarer som er tilsatt sukker eller søtstoff. Det innebærer at brus, lettbrus, fruktnektar, saft, enkelte melkeprodukter mv. avgiftslegges dersom de er tilsatt sukker eller søtstoff. Drikkevarer som naturlig inneholder sukker, f.eks. presset fruktjuice, avgiftslegges ikke. Sirup tilsatt sukker eller søtstoff til ervervsmessig framstilling av alkoholfrie drikkevarer i dispensere mv., omfattes også av avgiften. Melkeprodukter som kun er tilsatt en mindre mengde sukker (til og med 15 gram sukker per liter) og varer i pulverform er fritatt for avgiften.
Avgiftsplikten omfatter også alkoholholdige drikkevarer med alkoholstyrke til og med 0,7 volumprosent alkohol. Drikkevarer som f.eks. alkoholfritt øl, avgiftslegges derfor kun dersom de er tilsatt sukker eller kunstig søtstoff. I all hovedsak produseres alkoholfritt øl uten at sukker eller søtstoff tilsettes.
Drikkevareavgiften innbragte i 2010 henhold til revidert nasjonalbudsjett for 2011 ca. 1,78 mrd. kroner.I 2021 er satsen 1,82 kroner per liter ferdig vare på produkter med sukker eller kunstig søtstoff og 0,91 per liter på saft og sirup basert på frukt, bær eller grønnsaker uten tilsatt sukker.Avgiften opphører 1. juli 2021.


== Referanser ==


== Eksterne lenker ==
Særavgiftsloven
Vedtak om særavgifter, 2010
Forskrift om særavgifter
Hjertemedisin

Hjertemedisin er et musikkalbum med Tre Små Kinesere fra 1994. 
For albumet fikk de Spellemannprisen for «Årets gruppe» under Spellemannprisen 1994.


== Sporliste ==
«Agnar Mykle» (Risnes/Hegge)
«En annen dag» (Ulf Risnes)
«Nummeret før Noah» (Risnes/Slagsvold)
«Parabolia» (Risnes/Hegge)
«Klassebildet» (Risnes/Hegge)
«Hjertemedisin» (Risnes/Slagsvold)
«Så lenge det er varmt» (Risnes/Slagsvold)
«Jævel på lur» (Ulf Risnes)
«Det hørtes så enkelt ut» (Ulf Risnes)
«Den aller beste melodien» (Risnes/Hegge)
«Paradis (havet tar bølgen)» (Ulf Risnes)
«Innafor» (Ulf Risnes)
«Sving mæ rundt» (Risnes/Hegge)


== Medvirkende ==


=== Tre Små Kinesere ===
Ulf Risnes - sang, gitar, låtskriver
Øystein Hegge - sang, piano, låtskriver
Baard Slagsvold - sang, bass, keyboard, låtskriver


=== Øvrige medvirkende ===
Kyrre Fritzner - bakgrunnvokal på Agnar Mykle, En annen dag og Paradis (havet tar bølgen), produsent, tekniker
Truls Waagø - akustisk bass på En annen dag, Parabolia, Det hørtes så enkelt ut og Innafor
Rune Arnesen - trommer/perkusjon på Agnar Mykle, En annen dag, Klassebildet og Hjertemedisin
Tore Wildhauer - trommer/perkusjon på Klassebildet, Jævel på lur, Det hørtes så enkelt ut og Paradis (havet tar bølgen)
Lars Gunnar Lien - orgel på Paradis (havet tar bølgen), tekniker
Knut Lauritzen - klarinett
Siv Therese Iversen - bakgrunnvokal på Parabolia
Helge Sten - tekniker
Frode Olderøien - tekniker
Ulf Holand - tekniker, miksing
Lars Saabye Christensen - beskrivelse av bandet
Kim Hiorthøy - fotograf/tegninger
Ragnar Wold - fotograf


== Kilder ==
Hjertemedisin
Björn Runström

Björn Runström (født 1. mars 1984 i Stockholm) er en svensk fotballspiller som spiller for Odense. 
Runström startet sin fotballkarriere i Enskede IK, men gikk som tolvåring over til Hammarby. Som 16-åring reiste han til Italia, hvor han var innom Bologna, ChievoVerona og Fiorentina. I 2010-sesongen var han utlånt til Molde fra Odense.


== Referanser ==


== Eksterne lenker ==
(en) Björn Runström – Major League Soccer 
(en) Björn Runström – Transfermarkt 
(en) Björn Runström – WorldFootball.net 
(en) Björn Runström – Soccerbase.com 
(en) Björn Runström – FBref
Tro håp & kjærlighet

Tro håp & kjærlighet er et musikkalbum med Tre Små Kinesere fra 1996. 
Albumet lå syv uker på VG-lista og endte med fjerdeplass som beste plassering.


== Sporliste ==
«VM i utfor for menn» (Risnes/Slagsvold)
«Løvetann» (Ulf Risnes)
«Solkyss» (Ulf Risnes)
«Radiorose» (Ulf Risnes)
«Melankolibri» (Risnes/Hegge)
«Ikke vær dum» (Ulf Risnes)
«Dørstokkmila» (Risnes/Hegge)
«Grøsser» (Ulf Risnes)
«Kom igjen» (Risnes/Hegge/Slagsvold)
«Jentetanke» (Ulf Risnes)
«Drøm dæ frem» (Ulf Risnes)
«Svartlamon» (Risnes/Hegge)


== Medvirkende ==


=== Tre Små Kinesere ===
Ulf Risnes – sang, gitar
Baard Slagsvold – bassist, kor
Øystein Hegge – piano, kor


=== Øvrige medvirkende ===
Kåre Kolve – saksofon på Solkyss
Truls Waagø – bass på Grøsser
Øyvind Gimse – cello
Lars Hilde – klarinett
Thomas Norup Jensen – klarinett
Steinar Krokstad – trommer
Martin Caspersen – piano
Lars Gunnar Lien – synth, tekniker
Torgeir Andresen – trompet
Øyvind Brandtsegg – vibrafon
Birgit Hagerup Andersen – fiolin
Hilde Mathisen Gimse – fiolin
Jan Petter Hilstad – fiolin
Kristin Steinum – fiolin
Magnus Volden – fiolin
Åshild Breie Nyhus – fiolin
Torbjørn Moa – fiolin
Sveinung Lillebjerka – fiolin
Marianne Harmens – fiolin
Morten Lund – mastering
Ulf Holand – miksing
Kyrre Fritzner – produsent
Jon Marius Aareskjold – programmering


== Kilder ==
Tro håp & kjærlighet
Vanlig hageblomsterflue

Vanlig hageblomsterflue (Syrphus ribesii) er en middelstor flue som tilhører familien blomsterfluene. Den er blant de vanligste blomsterflueartene i Norge om sommeren. Den finnes over hele landet unntatt på høyfjellet.


== Utseende ==
En middelsstor (10–13 mm), gul og svart blomsterflue. Den ligner noe på en veps, men er ikke av de beste vepsetterligningene. Hodet er stort og bredt, fasettøynene mørkrøde og nakne. De møtes i pannen hos hannen, men er bredt skilte hos hunnen. Antennene er nokså korte, for det meste gule. Ansiktet er gult. Thorax er svart med grønnlig bestøvning, litt matt. På sidene er den tett kledt med gule hår. Scutellum er lysgult. Bakkroppen er avlangt oval. litt flat, med dypt svart grunnfarge. Det andre leddet har gule sideflekker, det tredje og fjerde vanligvis brede gule tverrbånd som er litt innskåret bak i midten. Det femte leddet er nesten helt gult, det sjette gult, men svart ved roten. Beina er slanke, for det meste gule, men med en del svart hos hannen. Vingene er glassklare med nesten usynlig vingemerke.


== Levevis ==
Larvene lever av bladlus. De voksne fluene kan finnes fra mai til oktober og besøker mange slags blomster, arten overvintrer som larve.


== Utbredelse ==
Denne vidt utbredte arten finnes over mesteparten av den palearktiske sone og også i store deler av Nord-Amerika.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
blomsterfluer (Syrphidae)
underfamilie Syrphinae
gruppe Syrphini
slekten hageblomsterfluer, Syrphus Fabricius, 1775
vanlig hageblomsterflue, Syrphus ribesii (Linnaeus, 1758)


== Litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5


== Eksterne lenker ==
(en) vanlig hageblomsterflue i Encyclopedia of Life 
(en) vanlig hageblomsterflue i Global Biodiversity Information Facility 
(no) vanlig hageblomsterflue hos Artsdatabanken 
(sv) vanlig hageblomsterflue hos Dyntaxa 
(en) vanlig hageblomsterflue hos Fauna Europaea 
(en) vanlig hageblomsterflue hos ITIS 
(en) vanlig hageblomsterflue hos NCBI 
(en) Kategori:Syrphus ribesii – bilder, video eller lyd på Wikimedia Commons 
(en) Syrphus ribesii – galleri av bilder, video eller lyd på Wikimedia Commons
Kyrkjekrinsen skole

Kyrkjekrinsen skole er en kommunal barne- og ungdomsskole på Nyborg i Åsane bydel i Bergen. Skolen ble åpnet i 1918, og har arealkapasitet til 500 elever. På ungdomstrinnet er det tre paralleller, som inkluderer elever med bakgrunn fra Haukås og Li barneskoler.
Kyrkjekrinsen skole har i tidligere skolebruksplaner vært gjenstand for endringsforslag. Den nye skolebruksplanen i Bergen som ble vedtatt i september 2021, er det ikke lenger forslag om endringer for skolen. Skolebruksplanen er nå gjeldende for perioden 2021 - 2030. Ny rullering av skolebruksplanen er i 2025. 


== Historie ==
Åsane ble i 1904 skilt ut som egen kommune, og hadde da fire skolekretser: Eidsvåg, Haukås, Mjølkeråen og Kyrkjekrinsen. Hver krets hadde sitt eget skolehus, med et klasserom i den ene enden og en liten lærerbolig i den andre. Skolehuset i Kyrkjekrinsen ble bygget i 1888 og lå på Eikås. I 1904 hadde skolen 91 elever fordelt på tre klasser, med M. A. Edvardsdal som lærer. I 1919 ble det bygget skole på tomten der skolen ligger i dag. Dette huset står der fortsatt (per 2022), og brukes av skolefritidsordningen.
Første byggetrinn av det som i dag er skolens hovedbygning sto ferdig i 1958. Bygget hadde da ti klasserom, sløydsal og skolekjøkken. I nyere tid er det gjennomført to større ombygginger. I 1996–1998 ble det foretatt en utvidelse, som bl.a. medførte at ungdomstrinnet skoleåret 1996/97 måtte flyttes til Rothaugen skole. I 2008 ble en ombygging påbegynt, etter at skolen hadde slitt med for få klasserom og for lite areal til lærerarbeidsplasser. I denne prosessen ble det også planlagt nytt skolekjøkken og ny kantine. Endringene ble gjort innenfor eksisterende bygningsmasse. 
Kyrkjekrinsen var fra starten av en bokmålsskole. I 1932 ble nynorsk skolen hovedmålform, til tross for at en avstemning året før hadde gitt flertall for å beholde bokmål som hovedmål. I en avstemning i 1993 stemte flertallet for nynorsk som hovedmål, men i 2003 ble det med 224 mot 223 stemmer bestemt at hovedmålet skulle være bokmål. Dette var i tråd med tendensen i Bergen kommune, der nynorsk aldri har stått spesielt sterkt og har tapt mer og mer terreng. Under hele nynorskperioden har det vært både bokmåls- og nynorskklasser ved skolen, men etter 2003 har det ikke alltid vært nok nynorskelever til å danne egne klasser for dem.   
Arkivet etter Kyrkjekrinsen skole er med sine ca. 23 hyllemeter blant de største skolearkivene oppbevart ved Bergen byarkiv.


== Referanser ==


== Eksterne lenker ==
Kyrkjekrinsen skole - oppslagsverket oVe, artikkel av  Gjertrud Beate Eidsheim, Bergen Byarkiv.
Bergen byleksikon på nett, om Kyrkjekrinsen skole
Marikollen skole

Marikollen skole var fra 1980 til 2011 en kommunal ungdomsskole på Mjølkeråen i Åsane bydel i Bergen kommune. Ble fra 2011 er en del av Mjølkeråen skole.


== Historie ==
Skolebygget stod klart til skolestart høsten 1980 med Arne Halvorsen som arkitekt. Elevene kom fra barneskolene i Hordvik, Salhus og Mjølkeråen. 
Allerede i 1971 startet man planlegging av ungdomsskole i Mjølkeråen. Arkitekt og konsulenter ble engasjert til byggeoppdraget. Da planleggingen startet var Åsane egen kommune, men allerede året etter ble den slått sammen med Bergen kommune. Dette førte til at hele prosjektet ble forsinket. Først i 1978 ble nødvendige vedtak om bygging av skolen gjennomført. 
Skolen var bygget for å kunne integrere funksjonshemmede. Det ble lagt til rette for bruk av rullestol med løsninger uten dørstokker. Videre var det tilgang til de ulike etasjene gjennom heis og toaletter på hvert plan for rullestolbrukere. 
Arkivet etter Marikollen skole oppbevares ved Bergen Byarkiv. 


== Eksterne lenker ==
Marikollen skole - oppslagsverket oVe, artikkel av Lars Bostrøm Johansen, Bergen Byarkiv.
Åstveit skole

Åstveit skole er en kommunal ungdomsskole fra 1965 på Tertnes i Åsane bydel i Bergen kommune. Skolen har plass til 400 elever fra barneskolene Eidsvåg, Kalvatræet, Tertnes og Ulsetskogen. Skolen har også en avdeling for elever med spesielle opplæringsbehov og har en innføringsklasse.


== Referanser ==
Rolland skole

Rolland skole er en kommunal barneskole på Rolland i Åsane bydel i Bergen kommune. Skolen har tre avdelinger, Storåsen, Kollåsen og Rolland, der sistnevnte er for 4.-7. klasetrinn. Skolen har plass til 350 elever medregnet Storåsen og Kollåsen.
Skolens elever går videre til Blokkhaugen skole på ungdomstrinnet.


== Referanser ==
Li skole (Bergen)

Li skole er en kommunal barneskole på Nyborg i Åsane bydel i Bergen. Skolen ble oppført i 1980 med Øyvind Maurseth som arkitekt. Skolen har plass til 400 elever.
Li skole består av små enheter i en stor skole. En avdeling består av 2-3 klasserom, garderobe, toaletter og grupperom. Elevene får en tilhørighet til sin avdeling ved at de holder seg til sin faste enhet gjennom de fleste undervisningstimene.
Arkivet etter Li skole oppbevares ved Bergen Byarkiv.


== Referanser ==


== Eksterne lenker ==
Li skole - oppslagsverket oVe, artikkel av Lars Bostrøm Johansen, Bergen Byarkiv.
Leutersdorf (Sachsen)

Leutersdorf (lokal dialekt: Leckerschdurf) er en kommune i den sørlige delen av Landkreis Görlitz i Direktionsbezirk Dresden i Fristaten Sachsen. Kommunen har 4 015 innbyggere (31. desember 2008).
Leutersdorf ligger i det sørlige Oberlausitz, umiddelbart mot grensen til Tsjekkia. Nabokommuner er Seifhennersdorf, Großschönau og Varnsdorf i sør, Neugersdorf i nordvest, Eibau i nord og Oderwitz i øst.
Kommunen er inndelt i de seks distriktene Folge, Hetzwalde, Leutersdorf, Neuwalde, Sorge og Spitzkunnersdorf.
I Leutersdorf ligger en rekke mindre fjell: Oberoderwitzer Spitzberg (510 m), Spitzkunnersdorfer Spitzberg (471 m), Varnsdorfer Spitzberg (544 m) og Wacheberg (452 m).
Leutersdorf var en kommune i Kreis Zittau fra 1952 til 1990, og i Landkreis Zittau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har den vært en del av Landkreis Görlitz.


== Referanser ==


== Eksterne lenker ==
(de) Offisielt nettsted 
(en) Leutersdorf (Oberlausitz) – kategori av bilder, video eller lyd på Commons
Tertnes skole

Tertnes skole er en kommunal barneskole på Tertnes i Åsane bydel i Bergen kommune. Skolen har plass til 400 elever. 


== Referanser ==


== Eksterne lenker ==
Bergen byleksikon på nett, om Tertnes skole
Raymond Ness

Raymond Ness (født 4. februar 1975) er en norsk musiker og bassist fra Bodø i Nordland. 
Han er best kjent som bassist for Terje Tysland, som han har spilt sammen med siden 2005. Ness har vært i musikkbransjen siden 1995 og jobber blant annet med sjangerne rock, pop, jazz og blues. 
Han har samarbeidet med flere norske artister som Eirik Myhr, Trondheim World Music Ensemble, Per Stornes, Skjalg Raaen, Frode Haarstad, Funk Fiction og Clockwork. Han har også jobbet innen filmbransjen med filmene Ken og Morten - Harde overganger og Ken og Morten - Griske narkopenger. 
Ness har studert musikkvitenskap ved NTNU. Han har siden 2006 vært musikklærer ved Oppdal ungdomsskole, og var basslærer ved Oppdal Kulturskole i perioden 2006 til 2013.


== Diskografi ==


=== Terje Tysland ===
Liddeli gla (2009)
Heile livet og mæ (2011)
Bare kjærlighet (2015)SinglerTænke på Rosenborg (2013)
Hæææælig (2014)


=== Funk Fiction ===
Funk It (2003)


=== Deltar på ===
Passive Fist Productions: Sivil ulyd (1997)
By:Larm: By:Larm – Live (1998)
Per Stornes: Fingerprints (1999)
Clockwork: About Time (2003)
Eirik Myhr: Remembering Kyro (2003)
Per Stornes: Jazzprints (2003)
Trondheim World Music Ensemble: Global Routes (2004)
Kiss-hyllest: Gods of Thunder – A Norwegian Tribute to Kiss (2005)